《琵琶仙 张白琴有还湘之赋，索词为别》
清代·朱祖谋

归种桃花，楚云满、故国仙林如缬。林外横笛呼犍，春泥渐啼滑。

乡绪引、江关倦客，奈歧路、短丝难折。落手沧洲，当歌白日，珍重华发。

旧题句、银烛西楼，梦尘剪、东风黯销歇。谁遣一艎新水，送飞花如雪。

中夜起、吴鸿试数，对月明、酒醒伤别。底事抛得鸱夷，五湖空说。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。